عابدہ پروین

عابدہ پروین (ولادت: 20 فروری 1954ء) پاکستانی صوفی مسلم گلوکارہ، کمپوزر اور موسیقار ہیں۔ عابدہ ایک نقاش اور کاروباری بھی ہیں۔ پروین پاکستان میں سب سے زیادہ معاوضہ لینے والی گلوکاروں میں سے ایک ہیں۔ عابدہ پروین کی گائیکی اور موسیقی کی وجہ سے ان کو 'صوفی موسیقی کی ملکہ' بھی کہا جاتا ہے۔ 2012 کو ان کو پاکستان کا دوسرا سب سے بڑا سویلین اعزاز نشان امتیاز سے نوازا گیا۔  اور 23 مارچ 2021 کو انہیں صدر پاکستان کی طرف سے پاکستان کا سب سے بڑا سویلین اعزاز ہلال امتیاز سے نوازا گیا۔

ابتدائی زندگی 
عابدہ پروین کی پیدائش پاکستان کے سندھ کے علاقے لاڑکانہ کے محلہ علی گوہرآباد میں ہوئی تھی۔ انہوں نے موسیقی کی تربیت ابتدا میں اپنے والد استاد غلام حیدر سے حاصل کی، جنہیں عابدہ بابا سائیں اور گاوایا کے نام سے پکارتی ہیں۔

پیشہ وارانہ زندگی 
پروین نے 1970ء کی دہائی کے اوائل میں درگاہوں اور عرس میں نغمے پیش کرنا شروع کیا تھا۔ 1971ء میں، جب نصیر ترابی نے مشرقی پاکستان کے خاتمے پر گہرے دکھ کا اظہار کرنے کے لئے وہ ہم سفر تھا لکھا تو پروین نے اس غزل کو خوبصورت انداز میں پیش کیا۔

اقوال 
 میری ثقافت - ہماری ثقافت - روحانیت اور محبت سے مالا مال ہے۔

ذاتی زندگی

تعلیم 
عابدہ نے اپنی ماسٹر ڈگری سندھ سے حاصل کی اور خاص طور پر اردو، سندھی اور فارسی بھی سیکھی۔

شادی اور خاندان 
1975ء میں، عابدہ نے ریڈیو پاکستان کے سینئر پروڈیوسر غلام حسین شیخ سے شادی کی، جو 1980ء کی دہائی میں ملازمت سے اس لیے سبکدوش ہوئےکیوں کہ ان کو پروین کے کیریئر کو بنانا تھا۔

عابدہ پروین گیلری 
عابدہ پروین کو آرٹس میں بھی دلچسپی ہے۔

لباس اسٹائل 
پروین کا لباس کا ایک مخصوص اسٹائل ہے جو انہوں نے خود کو آسانی اور راحت کے لئے تیار کیا۔

دیگر 
عابدہ پروین اپنے روحانی آقا نجیب سلطان کی بیعت لے چکی ہے اور ان کی شاگرد ہیں۔ پروین کو 28 نومبر 2010 ءکو لاہور میں ایک پرفارمنس کے دوران دل کا دورہ پڑا تھا۔ ان پر انجیوگرافی اور انجیو پلاسٹی کی گئی تھی۔ اس کے فورا بعد ہی ان کی صحت بحال ہوگئی۔

ایوارڈز اور پہچان 
 تمغائے حسن کارکردگی، 1984 ء
 ستارۂ امتیاز،2005ء
 ہلال امتیاز،2012ء

فلمی گرافی 
اگرچہ عابدہ پروین ایک انتہائی ساکھ والی گلوکارہ ہیں، لیکن انہوں نے کبھی بھی فلموں میں اپنی آواز نہیں دی۔ عابدہ پروین کے شائقین اور فاروق مینگل کے اصرار پر ان کے پہلے سے ریکارڈ شدہ گانوں کو فلموں میں استعمال کیا گیا ہے۔ پروین اپنی شرمیلی شخصیت کی وجہ سے انٹرویوز اور ٹیلی ویژن مارننگ شوز میں کم سے کم دکھائی دیتی ہیں۔ پروین نے اعتراف کیا کہ انہیں بالی ووڈ کے فلم سازوں یعنی سبھاش گھئی اور یش چوپڑا کی طرف سے پیش کش ملتی رہتی ہیں لیکن وہ ان سے انکار کردیتی ہیں کیونکہ انہوں نے خود کو تصوف میں ڈھا لیا ہے ہے۔ یہاں تک کہ انہیں را.ون کے لئے شاہ رخ خان کی طرف سے پیش کش بھی آئیں اور میوزک ڈائریکٹر اے آر رحمان نے بھی انہیں کچھ گانوں کی پیش کش کی ہے۔

ٹیلی ویژن

فلمیں 

گائیکی کے ذریعے صوفیانہ کلام کوپھیلانے کی بات کی جائے تو شاید اس وقت پورے برصغیر میں عابدہ پروین سے بڑا کوئی نام نہیں۔ انھوں نے صرف پاکستان اور بھارت میں ہی نہیں بلکہ پوری دنیا میں صوفی شعراکے پیغام کو پھیلایا۔ عابدہ پروین کاایک موسیقار گھرانے سے ہے۔ انہوں نے موسیقی کی ابتدائی تعلیم اپنے والد استاد غلام حیدر سے حاصل کرنے کے بعد ریڈیو پاکستان سے اپنی فنی زندگی کا آغاز کیا۔2012ء میں عابدہ پروین کی فنکارانہ خدمات کے اعتراف میں انہیں ہلالِ امتیازسے نوازا گیا،اسی برس انہیں بھارت کی بیگم اختر اکیڈمی آف غزل کی طرف سے لائف ٹائم اچیومنٹ ایوارڈبھی دیا گیا۔ عابدہ پروین کو اس سے پہلے حکومت پاکستان کی جانب سے پرائیڈ آف پرفارمنس بھی مل چکا ہے۔2015ءمیں بھی پاکستان اور بیرونِ ممالک میں عابدہ پروین نے کئی شوز کیے اور موسیقی کی دنیا میں منفرد شناخت کی حامل رہیں۔عابدہ پروین کو پاکستان اور بھارت کے مقابلہ موسیقی پروگرامسر چھترا میں بطور جج بھی رکھا گیا تھا۔

حوالہ جات 

1950ء کی دہائی کی پیدائشیں
1954ء کی پیدائشیں
اکیسویں صدی کے مسلمان
بقید حیات شخصیات
بیسویں صدی کی پاکستانی گلوکارائیں
بیسویں صدی کی گلوکارائیں
بیسویں صدی کے گلوکار
بیسویں صدی کے مسلمان
پاکستانی غزل گائیک
پاکستانی قوال
پاکستانی گلوکارائیں
پاکستانی لوک گلوکار
پاکستانی مسلم شخصیات
پاکستانی موسیقار
پنجابی زبان کے گلوکار
تمغائے حسن کارکردگی وصول کنندگان
خواتین غزل گائیک
ستارۂ امتیاز وصول کنندگان
سندھ کے گلوکار
سندھی زبان کے گلوکار
سندھی شخصیات
ضلع لاڑکانہ کی شخصیات
کامنز زمرہ جس کا ربط ویکی ڈیٹا پر ہے
کوک سٹوڈیو (پاکستان) کے فنکار
لطیف ایوارڈ وصول کنندگان
ہلال امتیاز وصول کنندگان
اکیسویں صدی کی پاکستانی گلوکارائیں
پی ٹی وی اعزاز یافتہ
پنجابی گلوکار
Short description is different from Wikidata